Zapisnik  
sa sastanka Povjerenstva za provedbu javnog poziva  
i izbor najpovoljnije ponude  
za provedbu terenske nastave učenika sedmih razreda  
održanog 8. veljače 2024. u 17 sati  
u prostorijama Škole  
  
Nazočni članovi Povjerenstva:  
1. Nataša Vivoda, Mihaela Kranjčić, Leana Dobša i Manuela Šegon (razrednice)  
2. Vedran Majcan, Lorena Mušković, Larisa Bobić Blašković, Dijana Belasić (predstavnici roditelja)  
3. Zara Krota, Lara Gržinić, Ana Nemarnik, Eva Belasić (predstavnici učenika)  
4. ravnateljica Jadranka Bartolić Muzica 5. predstavnici agencije Amir Kučević (Danijel Travel) i Floris Milohanović (Zea Tours)   
  
Dnevni red:  
1. Otvaranje prispjelih ponuda, analiza i izbor ponude za predstavljanje na roditeljskom sastanku  
  
Ad 1) Na mrežnim stranicama Škole objavljen je javni poziv za organizaciju dvodnevne terenske nastave u Zadru, Memorijalnom centru „Nikola Tesala“ i Rizvanuši. U pozivu su bile navedene sljedeće sastavnice: 1. dan - stručni razgled Zadra s uključenim ulaznicama za Muzej iluzija, polupansion (večera i doručak) u Zadru ili bližoj okolici, večernja animacija za učenike (kinopredstava, igre i sl.)  
2. dan - posjet Memorijalnom centru „Nikola Tesla“, s uključenom ulaznicom, organizacija sportskih aktivnosti u adrenalinskom parku Rizvan City u Rizvanuši, s uključenim ulaznicama i ručkom.  
U ponudu bi trebalo biti uključeno i osiguranje od otkaza putovanja te osiguranje od troškova pomoći povratka u mjesto polazišta u slučaju nesreće i bolesti.  
Terenska nastava održala bi se 28. i 29. svibnja 2024., a u slučaju nepovoljnih vremenskih prilika prebacila bi se na 13. i 14. lipnja 2024.  
Na javni su poziv pristigle ponude agencija Daniela Travela iz Pazina te Zea Toursa iz Pule.  
Članovi Povjerenstva za provedbu javnog poziva i izbor najpovoljnije ponude detaljno su proučili pristigle ponude i utvrdili sljedeće:  
a) sve ponude imaju sastavljen program putovanja koji odgovara traženom rasporedu u javnom pozivu  
c) svaka agencija nudi mogućnost plaćanja u ratama  
d) sve agencije nude smještaj u hotelima s tri zvjezdice e) troškovi putovanja su vrlo slični, s odstupanjem od 34 eura.

Članovi Povjerenstva smatraju da obje ponude odgovaraju traženim uvjetima te će biti predstavljene na roditeljskom sastanku koji će se održati u četvrtak, 8. 2. 2024. u 17.30 sati i roditelji će glasovanjem izabrati najpovoljniju ponudu.  
  
Sastanak je završio u 17.15.  
  
Zapisničar: Nataša Vivoda